open-index/open-wikipedia-markdown huggingface dataset:
Recenzija

**Recenzija** ( — 'izteikt atzinumu'; *recēnsiō* — 'novērtējums') ir publicistikas un kritikas žanrs. Recenzija ir rakstveida apcere ar vērtējošu raksturu, kritisku atsauksmi par kādu zinātnes, literatūras vai mākslas darbu, teātra izrādi, filmu, izstādi vai priekšnesumu, to analizējot un novērtējot. Recenzija no kritikas atšķiras kā vispārīgāks aplūkojamās parādības labo un slikto īpašību apskats, bet tas nav faktu dziļākā analīzē balstīts vērtējums.

## Recenzēšana

Recenzija vēstures avotu kritikā ir vācu filologa Karla Lāmana *(Karl Konrad Friedrich Wilhelm Lachmann)* ieviests nosaukums vēsturiskam pirmtekstam — uzticamam pirmavotam. Ja pieejami vairāki pirmavota noraksti, recenzenta uzdevums ir izvēlēties un sagatavot vislabāko teksta versiju, ideālā gadījumā — maksimāli iespējami pietuvoties pirmavota autora tekstam. Uzdevums ir vieglāks, ja teksta oriģināls ir saglabājies, bet, ja gadsimtu gaitā vēstures avotus daudzkārt pārrakstot, tekstā ieviesušies izlaidumi un iespraudumi, kā arī kļūdas atsevišķos vārdos un izteicienos, tad darbs prasa lielu uzmanību un zināšanas, īpaši analizējot vārdus, kas dažādos norakstos interpretēti atšķirīgi. Šādā gadījumā ieteicams uzskaitīt recenzētā teksta beigās visus variantus, kas rokrakstos sastopami. Oriģinālais teksts jāatkārto vārds vārdā, izlabojot tikai pareizrakstības kļūdas, bet saīsinājumus izvēršot pilnā tekstā. Ja saglabājies tikai pirmteksta noraksts, ar to aizstāj oriģinālo tekstu.

Rakstot recenziju, jāievēro:
* Recenzijas rakstītāja jeb recenzenta mērķis ir informēt, raksturot, analizēt, sniegt vērtējumu un paust kritisku attieksmi, pamatojot spriedumus ar faktiem.
* Recenzentam ir jābūt noteiktām zināšanām par to jomu, kuru pārstāv vērtējamais darbs.
* Recenzija var būt plaša — tajā recenzents detalizēti raksturo, analizē un kritizē vērtējamo darbu.
* Īsrecenzijā galvenokārt informē un iepazīstina ar pašu nozīmīgāko, kas atrodams vērtējamā darbā.
* Recenzijas parasti raksta par darbiem, kam piemīt aktualitāte.

## Recenzijas daļas

Recenzijai ir trīs daļas:
* **Ievads**
** Recenzējamā darba autors.
** Darba nosaukums.
** Darba žanrs.
** Darbā aplūkotā tēma, tās aktualitāte.
** Darbā atspoguļotās darbības vieta un laiks.
* **Galvenā daļa jeb iztirzājums**
** Darba autora valodas un stila raksturojums — darba noskaņa, mākslinieciskās izteiksmes līdzekļi, leksika.
** Darba galvenās sižetiskās līnijas vērtējošā analīze — kuri notikumi virza darbību, kurš ir spilgtākais notikums, kurš notikums rada pavērsienu darbības gaitā; spilgtākie tēli, interesantākie tēli, tēlu savstarpējās attiecības.
* **Nobeigums**
** Kopsavilkums — recenzijas autora vērtējošā attieksme, secinājumi, ieteikumi.

## Atsauces
Starptautiskā neredzīgo šahistu asociācija

**Starptautiskā neredzīgo šahistu asociācija** (IBCA) () ir starptautiska sporta organizācija, kas dibināta 1948. gadā, lai apvienotu neredzīgus un vājredzīgus šahistus.

## Asociācijas vēsture
Asociācija ir Starptautiskās šaha federācijas (FIDE) biedre kopš 1964. gada, kā arī  Starptautiskās neredzīgo sporta asociācijas (IBSA, ) biedre. Neredzīgo šahistu asociācijas rindās ir apvienotas vairāk nekā 50 valstis. Kopš 1961. gada asociācija organizē Pasaules šaha olimpiādes neredzīgajiem šahistiem, bet kopš 1990. gada arī Pasaules komandu čempionātus neredzīgajiem šahistiem. 2016. gadā notika arī pirmās Eiropas komandu meistarsacīkstes neredzīgajiem šahistiem. Kopš 1966. gada notiek arī individuālie Pasaules šaha čempionāti neredzīgajiem vīriešiem, bet kopš 1986. gada tādi Pasaules čempionāti notiek arī sievietēm.

## Neredzīgo un vājredzīgo šahistu turnīru noteikumi
Neredzīgo un vājredzīgo šaha turnīri norit pēc atšķirīgiem noteikumiem kā parastie šaha turnīri. Atšķirības galvenokārt ir saistītas ar šaha figūrām un galdiņu. Šaha figūras pēc gājiena izdarīšanas tiek droši nostiprinātas uz katra galdiņa lauciņa ar speciāla cauruma palīdzību. Starp melnajiem un baltajiem lauciņiem ir aptuveni 3-4 milimetru atšķirība izvietojuma augstumā, lai spēlētājs ar tausti tos varētu izšķirt. Tāpat arī vienādām balto un melno figūrām ir atšķirības, kuras var noteikt ar tausti. Par savu izdarīto gājienu katrs spēlētājs mutiski brīdina pretinieku. Gājienu pierakstīšanā tiek izmantots Braila raksts.

## Atsauces

## Ārējās saites
*  oficiālā IBCA vietne
Delko

***Delko*** (UCI kods **DKO**) bija Francijas šosejas riteņbraukšanas komanda, pastāvēja no 1974. līdz 2021. gadam.

## Vēsture
Komanda dibināta 1974. gadā, 2011. gadā saņēma *Continental* statusu, ļaujot tai startēt *[[UCI Europe Tour]]* sacensībās. Šajā sezonā komanda tika reģistrēta Latvijā, pateicoties ilgstošai sadarbībai ar Latvijas Riteņbraukšanas federāciju. 2016. gadā tā saņēma *[[UCI Professional Continental]]* statusu. Saistībā ar finansiālām grūtībām komanda darbību izbeidza pirms 2021. gada sezonas beigām.

## Dopings
2018. gada aprīlī Remī Di Gregorio Parīze—Nica sacensību laikā ņemtās analīzes uzrādīja darbepoetīna (EPO variants) klātbūtni.

## Latvijas sportisti
Komandu pārstāvējuši arī Latvijas riteņbraucēji. 2008. gada sezonā komandā vēl amatiera statusā brauca Gatis Smukulis, kurš komandas sastāvā atgriezās pēc 2016. gada sezonas beigām. 2011.—2012. gada sezonā savas pirmās profesionālā braucēja sezonas aizvadīja Toms Skujiņš. Viens no komandas treneriem bijis arī bijušais riteņbraucējs Arvis Piziks.

## 2021. gada sezona
### Komandas sastāvs

### Uzvaras

## Atsauces

## Ārējās saites

*
Agnese Līckrastiņa

**Agnese Līckrastiņa** (dzimusi kā **Sīpola** , arī **Meijere** un **Meijere-Līckrastiņa**) ir Latvijas starptautiskā meistare šahā (2001). Inženierzinātņu doktore.

## Biogrāfija
1990. gadu pirmajā pusē bijusi viena no vadošajām Latvijas šahistēm. 1996. gadā izcīnījusi sudraba medaļu Latvijas sieviešu šaha čempionātā, uzvarot turnīra uzvarētāju Andu Šafransku savstarpējā partijā. Latvijas 1992. gada atklātajā šaha čempionātā saņēmusi balvu kā labākā dalībniece sieviešu konkurencē. 1996. gadā Erevānā pārstāvējusi Latvijas sieviešu izlasi 32. šaha olimpiādē. Par panākumiem turnīros FIDE 2001. gadā viņai piešķīrusi starptautiskās meistares (WIM) nosaukumu. Bijusi precējusies ar lielmeistaru Viesturu Meijeru. Kopš 2000. gadu sākuma šaha turnīros piedalījusies reti. 2017. gada aprīlī Rīgā piedalījusies Eiropas individuālajā šaha čempionātā sievietēm.

2005. gadā kļuvusi par inženierzinātņu doktori (Dr.sc.ing.). Kopš 2007. gada strādā Rīgas Tehniskajā universitātē, asociētā profesore. Daudzu zinātnisko darbu autore.

## Vietas Latvijas šaha čempionātā
* 1989. gads — 16. vieta.
* 1990. gada atklātais Latvijas šaha čempionāts — 64.-88. vieta.
* 1992. gads — 8.-15. vieta.
* 1993. gads — 5.-7. vieta.
* 1995. gads — 5. vieta.
* 1996. gads — 2.-3. vieta.

## Atsauces

## Literatūra
* Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

## Ārējās saites
Krīžu jūra

**Krīžu jūra** jeb ***Mare Crisium*** ir Mēness jūra Mēness redzamajā pusē. Atrodas uz ziemeļaustrumiem no Miera jūras, ziemeļaustrumos robežojas ar Čūskas jūru.
 
thumb|left|200px|Krīžu jūra parādīta ar apli
Krīžu jūra izveidojusies gigantiska trieciena rezultātā laikposmā pirms apmēram 4,55 līdz 3,85 miljardiem gadu. Jūras diametrs ir apmēram 555 km, tā aizņem ap  km2 lielu teritoriju. Jūras pamats līdzens, to klāj lava. Jūras forma ieapaļa, to ieskauj koncentrisku kalnu grēdas. Krīžu jūras centrā atrodas maskons, jeb masas koncentrācija. Tā esamību ir noteikuši vairāki kosmiskie aparāti (*Lunar Orbiter* aparāti, ''Lunar prospector'' un GRAIL). 

Nosaukumu “Krīžu jūra” izdomāja itāļu astronoms Džovanni Batista Ričoli (*Giovanni Battista Riccioli*), pirmoreiz to publicējot 1651. gadā darbā *Almagestum Novum*. 1935. gadā to apstiprināja Starptautiskā Astronomijas savienība.

Krīžu jūru ietver vairākas kalnu grēdas – Tetjajeva grēda (*Dorsa Tetyaev*), Opela grēda (*Dorsum Oppel*), Termjē grēda (*Dorsum Termier*) un Hārkera grēda (*Dorsa Harker*). Jūras dienvidaustrumos atrodas zemesragam līdzīgs izvirzījums – *Promontorium Agarum*. Jūras baseinā atrodas vairāki krāteri - Jerksa krāteris (Ø 36 km) un Liks (Ø 31 km)  dienvidaustrumu malā, uz austrumiem no Jerksa atrodas Pikārs (Ø 23 km). Jūras ziemeļaustrumu daļā atrodas Pīrss (Ø 18 km). Prokla krātera gaišo izmešu stari stiepjas pār Krīžu jūras ziemeļrietumu daļu. Uz ziemeļiem no jūras atrodas sens, erodējis krāteris Kleomeds (Ø 126 km), uz dienvidaustrumiem – Kondorsē (Ø 75 km). 

 Krīžu jūrā avarēja kosmiskais aparāts ''Luna 15'', kuram bija jānogādā uz Zemi Mēness grunts paraugi. Vēlāk to sekmīgi paveica ''Luna 24'', kurš  atveda grunts paraugus no Krīžu jūras.

## Atsauces

## Ārējās saites
*
Live from New York, it's Saturday Night!

[thumb|200px|Frāzes pirmais izteicējs ēterā — [Čevijs Čeiss]]
***Live from New York, it's Saturday Night!*** ir slavena frāze, ar kuru parasti tiek iesākts amerikāņu komēdijšovs *[[Saturday Night Live]]*. To izmanto, lai noslēgtu ievadošo iestudējumu un pārietu uz raidījuma ievadvideo. Frāzi parasti izsaka ievadošā iestudējuma vadītājs, aktieris vai muzikālais viesis. Ēterā teiciens tika pirmo reizi izteikts šova pirmajā sērijā, kad 1975. gada 11. oktobrī to pateica Čevijs Čeiss. Divdesmit divās no pirmās sezonas 24 sērijām Čeiss frāzi teica pēc kādas speciālas kļūmes. Pat tad, kad šovs netika pārraidīts sestdienā, frāze palika nemainīta. Pārraides pirmajā sezonā šovu sauca vienkārši par *[[NBC]]'s Saturday Night*, jo ABC kanālā bija šovs *[[Saturday Night Live with Howard Cosell]]*, tādēļ frāzē trūkst vārda "Live". Teiciens nemainījās pēc ABC šova atcelšanas, kad NBC kanāla šovs pārņēma *Saturday Night Live* nosaukumu.

## Īpašie viesi
Laika gaitā *Live from New York, it's Saturday Night!* ir teikuši arī cilvēki, kas neietilpst SNL aktieru pulkā, piemēram, Breds Pits, Dveins Džonsons, Monika Levinska, "Kurš vēlas būt miljonārs" uzvarētājs Džons Karpenters un citi. Arī vairāki ASV prezidenti un prezidenta amata kandidāti ir teikuši šo frāzi: Baraks Obama 2007. gada 3. novembrī, Hilarija Klintone 2008. gada 1. martā, Sāra Peilina 2008. gada 18. oktobrī, Džons Makeins 2008. gada 1. novembrī, kā arī ASV prezidents Džeralds Fords, kurš iesāka pārraidi ar šo izteicienu, kad raidījumu vadīja Baltā nama preses sekretārs Rons Nīsens.

## Atsauces
OA-5

***OA-5***, saukta arī par ***Spaceship Alan Poindexter***, bija ASV uzņēmuma *[[Orbital ATK]]* kravas kosmosa kuģa *[[Cygnus (kosmosa kuģis)|Cygnus]]* Starptautiskās kosmosa stacijas (SKS) apgādes misija NASA programmā *[[Commercial Resupply Services]]*. Kravas kuģis orbītā palaists 2016. gada oktobrī.

Kosmosa kuģis nosaukts 2012. gadā bojā gājušā astronauta Alana Poindekstera vārdā.

## Derīgā krava
Kosmosa kuģa hermētiskajā nodalījumā atradās 2209 kg kravas: lietas apkalpei (pārtika, apģērbs, higiēnas materiāli — 585 kg), rezerves daļas stacijas iekārtām (1023 kg), krava zinātniskajiem pētījumiem (498 kg), datoru iekārtas (56 kg), ārpuskuģa aktivitāšu aprīkojums (5 kg), krava Krievijas segmentam (42 kg). Kopējā kravas masa ar iepakojumu bija 2342 kg. Nehermetizētā krava (83 kg) bija *[[Cubesat]]* nanopavadoņi: *[[Lemur-2 14]]*, *[[Lemur-2 15]]*, *[[Lemur-2 16]]*, *[[Lemur-2 17]]*.

## Lidojuma gaita
*Cygnus* tika palaists  23:45:35 UTC ar nesējraķeti *[[Antares 230]]* no Vidusatlantiskā reģionālā kosmoporta (*MARS*) starta laukuma *LP-0A*. Šis bija raķetes *Antares 230* pirmais starts.

23. oktobrī *Cygnus* pietuvojās stacijai. 11:28 UTC kosmosa kuģi satvēra ar stacijas manipulatoru, kuru vadīja Ketlīna Rubinsa. 14:53 UTC *Cygnus* bija pievienots pie *[[Unity (SKS)|Unity]]* moduļa apakšējās pieslēgvietas.

21. novembrī 11:25 UTC ar *Canadarm2* manipulatoru *Cygnus* tika atvienots no *Unity* moduļa. 13:22 UTC tas palaists brīvā lidojumā.

22. novembrī kravas kuģa iekšienē tika veikts eksperiments *Saffire-2*, lai pētītu materiālu degšanu kosmosā.

25. novembrī orbīta tika paaugstināta līdz 495 × 504 km. 20:15 UTC no ārpusē uzmontētās *[[CubeSat]]* izmešanas iekārtas *NanoRack* palaisti divi nanopavadoņi *Lemur-2*. 26. novembrī 00:10 UTC palaisti vēl divi *Lemur-2*.

27. novembrī tika iedarbināts *Cygnus* galvenais dzinējs, un kravas kuģis nogāja no orbītas. 23:36 tas sasniedza atmosfēras blīvos slāņus un sadega.

## Atsauces

## Ārējās saites
* Mission Update: OA-5 Space Station Cargo Resupply Orbital ATK
* Cygnus OA-5  spaceflight101.com
Mazā šūna

[thumb|right|220px|Mazās šūnas mezgls uz ēkas terases [Bengalūru]]
**Mazā šūna** () ir mazas jaudas radiopiekļuves mezgls, kas darbojas rādiusā no 10 metriem līdz 2 kilometriem. Tā ir "maza" salīdzinājumā ar mobilo telefonu augstos torņos izvietotām makrošūnu bāzes stacijām, kas darbojas vairāku desmitu kilometru rādiusā. Mazās šūnas ierīko vietās ar platas joslas interneta pieslēgumu, lai uzlabotu mobilo sakaru pārklājumu vietās ar vāju signālu (piemēram, ēkās) vai lai nodrošinātu mobilo datu izlādi pieaugošas datplūsmas apstākļos. Tās atbalsta standartus *[[GSM]]*, *[[WCDMA]]*, *[[CDMA2000]]*, *[[TD-SCDMA]]*, *[[WiMAX]]*, *[[3GPP Long Term Evolution|LTE]]*.

Pēc pārklājuma zonas mazās šūnas iedala femtošūnās, pikošūnās un mikrošūnās. Femtošūnu darbības rādiuss ir līdz 10 — 12 metriem, un tās ierīko dzīvojamās mājās vai nelielos uzņēmumos. Tās vienlaicīgi var apkalpot 8 mobilos telefonus (uzņēmumu risinājumā — līdz 16).
Pikošūnas darbojas līdz 200 m rādiusā. Mikrošūnu pārklājuma rādiuss ir līdz 2 km.
Femtošūnas no pikošūnām un mikrošūnām atšķiras ar to, ka tām ir pašorganizējošās un pašpārvaldošās iespējas.
Dažkārt mazās šūnas nepareizi attiecina uz izdalīto antenu sistēmām, kurām tikai antenas ir atdalītas telpā, bet ir viens piekļuves punkts.

## Ārējās saites
* Small Cell Forum
* Small Cell Hub News
* ThinkSmallCell (small cells blog)
* Introduction of Small Cells
Tatjana Šumjakina

**Tatjana Šumjakina** (; dzimusi  Čeļabinskā) ir Krievijas starptautiskā lielmeistare šahā (1994).

## Biogrāfija
Divkārtējā Krievijas sieviešu šaha čempionāta uzvarētāja (1980, 1988). 1990. gadā PSRS sieviešu šaha čempionātā izcīnījusi bronzas medaļu. 2000. gadā uzvarējusi Krievijas kausa izcīņā šahā sievietēm. Uzvarējusi vairākos starptautiskos šaha turnīros: Prešovā (1988), Čeļabinskā (1990), Timišoarā (1994), Bukarestē (1994, kopā ar Jelenu Luminicu Kosmu). Par panākumiem turnīros FIDE 1989. gadā Šumjakinai piešķīra starptautiskās meistares (WIM), bet 1994. gadā - starptautiskās lielmeistares (WGM) nosaukumu.

Divas reizes piedalījusies Pasaules šaha čempiones nosaukuma izcīņas ciklu starpzonu turnīros, kuros 1993. gadā Džakartā un 1995. gadā Kišiņevā ierindojusies 22. vietā. 2001. gadā piedalījusies Pasaules sieviešu šaha čempionātā pēc izslēgšanas sistēmas, kurā izstājusies 1. kārtā.

Pārstāvējusi Krievijas komandu Pasaules šaha olimpiādēs, kurās piedalījusies 3 reizes (1992-1994, 1998). Komandu vērtējumā izcīnījusi sudraba (1998) medaļu, bet individuālajā vērtējumā izcīnījusi zelta (1998) medaļu.

Beigusi Čeļabinskas Valsts fiziskās kultūras institūtu. Strādā par treneri Čeļabinskas bērnu un jaunatnes sporta skolā.

## Atsauces

## Ārējās saites
Tatjana Stepovaja

**Tatjana Stepovaja** (; dzimusi  Krasnodarā, arī **Stepovaja-Djančenko**) ir Krievijas starptautiskā lielmeistare šahā (1992).

## Biogrāfija
Trīskārtējā Krievijas sieviešu šaha čempionāta uzvarētāja (1987, 1988, 1989). Vēl divas reizes šajos turnīros izcīnījusi sudraba medaļas. Daudzu starptautisko šaha turnīru laureāte: 2. vieta aiz Irinas Levitinas Sočos (1988), dalījusi 1.-2. vietu kopā ar Alisu Gaļļamovu Rostovā pie Donas (1995), uzvarējusi Tallinā (2002) un Jeļizavetas Bikovas memoriālā Vladimirā (2006). 2000. gadā Batumi iekļuvusi Eiropas pirmā individuālā sieviešu šaha čempionāta pusfinālā, kurā zaudējusi Natālijai Žukovai, un kopā ar Pasaules šaha eksčempioni Maiju Čiburdanidzi dalījusi 3.-4. vietu. 2001. gadā Varšavā nākamajā Eiropas individuālajā sieviešu šaha čempionātā ieņēmusi 7. vietu. 2001. gadā piedalījusies Pasaules sieviešu šaha čempionātā pēc izslēgšanas sistēmas, kurā izstājusies 1. kārtā. 2001. gadā Dienvidslāvijas šaha kluba *Agrouniverzal Zemun* sastāvā uzvarējusi Eiropas šaha kluba kausa izcīņā sievietēm.

Pārstāvējusi Krievijas komandu Pasaules šaha olimpiādēs, kurās piedalījusies 3 reizes (1992, 1998-2000). Komandu vērtējumā izcīnījusi sudraba (1998) un bronzas (2000) medaļu, bet individuālajā vērtējumā izcīnījusi zelta un sudraba (abas - 1998) medaļas.

Par panākumiem turnīros FIDE 1988. gadā Stepovajai piešķīra starptautiskās meistares (WIM), bet 1992. gadā - starptautiskās lielmeistares (WGM) nosaukumu.

## Atsauces

## Ārējās saites
Imana Hasana Muhameda al Rufaje

**Imana Hasana Muhameda al Rufaje** (; dzimusi ) ir Irākas starptautiskā meistare šahā.

## Biogrāfija
No 1990. gadu beigām ir viena no vadošajām Irākas šahistēm. 2012. gada Irākas sieviešu šaha čempionāta uzvarējusi ar simtprocentīgu rezultātu - 9 punkti no 9 iespējamajiem. 2014. gadā Arābu valstu sieviešu šaha čempionātā ierindojusies 3. vietā. 2016. gada Āzijas sieviešu individuālajā šaha čempionāta ieņēmusi 28. vietu.

Sekmīgi pārstāvējusi Irākas komandu lielākajos komandu šaha turnīros:
* Pasaules šaha olimpiādēs, kurās piedalījusies 5 reizes (1998-2000, 2006, 2012, 2016). Individuālajā vērtējumā izcīnījusi zelta (1998) un 2 sudraba (2000, 2006) medaļas;
* Panarābu spēļu komandu šaha čempionātā sievietēm piedalījusies 2 reizes (2007-2011). Komandu vērtējumā izcīnījusi bronzas (2007) medaļu. Individuālajā vērtējumā izcīnījusi 2 zelta (2007, 2011) medaļas.

## Atsauces

## Ārējās saites
Čūskas jūra

**Čūskas jūra** jeb ***Mare Anguis*** ir Mēness jūra Mēness redzamajā pusē. Atrodas uz ziemeļaustrumiem no Krīžu jūras. 
thumb|left|200px|Čūskas jūra parādīta ar apli
Čūskas jūra izveidojusies laikposmā pirms apmēram 3,9 miljardiem gadu. Jūras diametrs ir apmēram 146 km, tā aizņem ap  km2 lielu teritoriju. Forma neregulāra, šaura, jūras pamats līdzens, to klāj tumša bazalta lava. 

Jūras rietumu malā atrodas Eimmarta krāteris (Ø 46 km).

## Atsauces

## Ārējās saites
*
Nino Hurcidze

**Nino Hurcidze** (;   — ) bija Gruzijas starptautiskā lielmeistare šahā (1993).

## Biogrāfija
1991. gadā Brazīlijā kļuvusi par Pasaules junioru šaha čempionāta uzvarētāju U16 vecuma grupā. 1992. gadā uzvarējusi Eiropas junioru šaha čempionātā un izcīnījusi sudraba medaļu Pasaules junioru šaha čempionātā U18 vecuma grupā. 1993. un 1995. gadā divas reizes uzvarējusi Pasaules junioru šaha čempionātā U20 vecuma grupā. 1994. gadā bijusi otrā Pasaules junioru šaha čempionātā U20 vecuma grupā.

Divas reizes piedalījusies Pasaules šaha čempiones izcīņas cikla starpzonu turnīros, kuros labāko rezultātu parādījusi 1995. gadā Kišiņevā, kad ieņēmusi 13. vietu. Piecas reizes piedalījusies Pasaules šaha čempionātos sievietēm pēc izslēgšanas sistēmas, kuros labākos panākumus guvusi 2001. gadā Maskavā, kad 4. kārtā zaudējusi Džu Čeņai, un 2006. gadā Jekaterinburgā, kad 4. kārtā zaudējusi Alisai Gaļļamovai. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Natāliju Žukovu, 2. kārtā uzvarējusi Nino Baciašvili, bet 3. kārtā zaudējusi Antoanetai Stefanovai.

Piecas reizes uzvarējusi Gruzijas sieviešu šaha čempionātos (1989, 1993, 2005, 2006, 2013), bet 1998. gadā uzvarējusi Gruzijas sieviešu absolūtajā šaha čempionātā. Trīs reizes bijusi Pasaules šaha individuālās universiādes laureāte: zelts (1998), sudrabs (1996) un bronza (1994). 2006. gadā Segedā kopā ar Annu Muzičuku uzvarējusi Ungārijas atklātajā sieviešu šaha čempionātā. 

Trīs reizes uzvarējusi Eiropas šaha kluba kausa izcīņā sievietēm: 1996. gadā Gruzijas kluba *Merani Tbilisi* sastāvā, 2001. gadā Dienvidslāvijas šaha kluba *Agrouniverzal Zemun* sastāvā, bet 2006. gadā Armēnijas kluba *MIKA Yerevan* sastāvā.

Sekmīgi pārstāvējusi Gruzijas komandu lielākajos komandu šaha turnīros:
* Pasaules šaha olimpiādēs, kurās piedalījusies 5 reizes (1998-2002, 2006, 2012). Komandu vērtējumā izcīnījusi sudraba (2000) un bronzas (1998) medaļas. Individuālajā vērtējumā izcīnījusi zelta un bronzas (abas - 2000) medaļas;
* Eiropas komandu šaha čempionātos piedalījusies 7 reizes (1999, 2003-2013). Komandu vērtējumā izcīnījusi 2 sudraba (2005, 2009) un bronzas (2011) medaļas. Individuālajā vērtējumā izcīnījusi 3 sudraba (1999 - divas, 2011) medaļas;
* Pasaules komandu šaha čempionātā piedalījusies 3 reizes (2007, 2011-2013). Komandu vērtējumā izcīnījusi bronzas (2011) medaļu.
* Pasaules vīriešu komandu šaha čempionātā piedalījusies 1997. gadā.

Par panākumiem turnīros FIDE 1993. gadā Hurcidzei piešķīra starptautiskās lielmeistares (WGM) nosaukumu, bet 1999. gadā - starptautiskā vīriešu meistara (IM) nosaukumu.

2017. gada vasarā Hurcidzei tika atklāts ļaundabīgs vēzis, kuru neizdevās izārstēt.

## Atsauces

## Ārējās saites
Boriss Avruhs

**Boriss Avruhs** (; ; dzimis  Karagandā) ir Kazahstānā dzimis Izraēlas starptautiskais lielmeistars šahā (1997).

## Biogrāfija
1990. gadā uzvarējis Pasaules junioru šaha čempionātā U12 vecuma grupā. 1995. gadā pārcēlies uz dzīvi Izraēlā. Divas reizes uzvarējis Izraēlas šaha čempionātos (2000, 2008). 2001. gadā Maskavā piedalījies Pasaules šaha čempionātā pēc izslēgšanas sistēmas, kur zaudējis 1. kārtā. Daudzu starptautisko šaha turnīru laureāts, tajā skaitā uzvarējis vai dalījis 1. vietu Veikanzē (Nīderlande, 2000), Bīlē (2000, 2002, 2004, 2006), Andorā (2001), Benidormā (Spānija, 2008), Kopenhāgenas *Politiken Cup* (2009), Cīrihē (2009, kopā ar Aleksandru Areščenko).

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 7 reizes (1998-2008, 2012). Komandu vērtējumā izcīnījis sudraba (2008) medaļu. Individuālajā vērtējumā izcīnījis zelta (1998) un bronzas (2006) medaļas;
* Eiropas komandu šaha čempionātā piedalījies 6 reizes (1999-2009). Komandu vērtējumā izcīnījis 2 sudraba (2003, 2005) medaļas. Individuālajā vērtējumā izcīnījis 2 sudraba (abas 2005) medaļas;
* Pasaules komandu šaha čempionātos piedalījies 2005. gadā un individuālajā vērtējumā izcīnījis bronzas medaļu.

Par panākumiem turnīros FIDE 1993. gadā Avruham piešķīrusi starptautiskā meistara (IM), bet 1997. gadā - starptautiskā lielmeistara (GM) nosaukumu. Pazīstams arī kā vairāku šaha atklātņu teorijas grāmatu autors.

## Atsauces

## Ārējās saites
Juliuss Heinrihs Gotlībs Šlēgelis

**Juliuss Heinrihs Gotlībs Šlēgelis** (, 1739—1810) bija Apgaismības laikmeta vācu pedagogs un teologs. Rīgas Domskolas rektors (1765—1780) un inspektors (1782—1790), no 1790. gada Greifsvaldes Universitātes profesors.

## Dzīvesgājums
Dzimis 1739. gada 16. februārī Kēnigsbergā drēbnieka Johana Šlēgeļa un viņa sievas Marijas Elizabetes, dzimušas Hofmanes, ģimenē.
No 1754. gada studēja teoloģiju Kēnigsbergas *Collegium Fridericianum*, 1763. gadā ieguva filozofijas maģistra grādu (*Mag. phil.*). 

Pēc Septiņgadu kara beigām 1765. gadā pārcēlās uz dzīvi Rīgā, strādāja par Rīgas Domskolas rektoru (1765—1780) un inspektoru (1782—1790).
Līdztekus 1777. gadā Erlangenes Universitātē aizstāvēja teoloģijas zinātņu doktora (*Dr. theol.*) grādu, bija Rīgas Doma baznīcas (1777—1780) un Rīgas Sv. Pētera baznīcas (1780—1781) diakons, vēlāk Rīgas Doma baznīcas sprediķotājs (*Wochenprediger*, 1780—1788) un Rīgas Sv. Pētera baznīcas virssprediķotājs (1788—1790).
    
1790. gadā kļuva par Zviedru Pomerānijas un Rīgenes ģenerālsuperintendentu un Greifsvaldes Universitātes prokancleru, kur tika ievēlēts par teoloģijas profesoru un Sv. Nikolaja baznīcas mācītāju. 
Miris 1810. gada 27. maijā Greifsvaldē.

Viņa dēls bija ārsts Johans Gotlībs Šlēgelis (1787—1851), kas 1833. gadā bija Rīgas kara hospitāļa virsārsts.

## Atsauces

## Ārējās saites
*
Klaškina

**Klaškina**, arī **Kloskinava**, ir ciems Alūksnes novada Pededzes pagastā. Atrodas pagasta rietumu daļā 5 km no pagasta centra Pededzes, 23 km no novada centra Alūksnes un 224 km no Rīgas.

Apdzīvotā vieta atrodas pie autoceļa P40 (Alūksne—Zaiceva).

## Atsauces
Kārlis Filips Mihaels Snells

**Kārlis Filips Mihaels Snells** (, 1753—1806) bija Apgaismības laikmeta vācu pedagogs un teologs. Rīgas Doma skolas rektors (1780—1787), žurnāla *Patriotische Unterhaltungen* izdevējs (1785—1786). Nosodīja Vidzemes un Igaunijas muižnieku izturēšanos pret dzimtļaudīm, uzskatāms par Merķeļa tiešo priekšteci.

## Dzīvesgājums
Dzimis 1753. gada 16. jūlijā Daksenhauzenē (*Dachsenhausen*) Nasavas hercogistē teologa Pētera Snella un viņa sievas Johannes Elizabetes Luīzes ģimenē. Studēja filozofiju un pedagoģiju Getingenes Universitātē (1774—1777), iegūstot maģistra grādu, līdztekus strādāja par skolotāju Gīsenes skolotāju seminārā.

1780. gadā viņš pieņēma uzaicinājumu kļūt par Rīgas Domskolas rektoru. 1781. gadā uzņemts Rīgas brīvmūrnieku ložā "Zum Schwerdt". 1785. gadā sāka izdot žurnālu "Patriotiskas sarunas" (*Patriotische Unterhaltungen*), no kura iznāca divas burtnīcas.

Pēc 1790. gada Bucbahas (*Butzbach*) pilsētas, vēlāk Brandoberndorfas luterāņu mācītājs Hesenē. Franču revolūcijas laikā 1794. gadā publicēja grāmatu par Baltijas provincēm.

Miris 1806. gada 22. novembrī.

## Darbi
* *Von dem Ursprung der griechischen Accentzeichen*. (vāciski, 1776)
* *De Affectibus Mixtis. Dissertatio Inauguralis Philosophica*. (latīniski, 1777)
* *De republica Romana non vere libera*. (latīniski, 1778); *Le republica Romana non vors libern*. (franciski, *Carolus Philippus Michael Snell*, 1778)
* *Chrestomathia oeconomica seu fragmenta varia veterum*. (latīniski, 1780)
* *Von den Handlungsvortheilen, welche aus der Unabhängigkeit der vereinigten Staaten von Nord-Amerika für das russische Reich entspringen*. (vāciski, 1783)
* *Briefe über das russische Kriegswesen an einen jungen Cavalier*. Frankfurte, 1790
* *Erklärung des göttlichen Gebots von der Keuschheit : nach den neuesten und bewährtesten Grundsätzen der reinen vernunftmäsigen und biblischen Sittenlehre: als ein Lehr- und Lesebuch zu gebrauchen*. 1793
* *Beschreibung der russischen Provinzen an der Ostsee. Oder zuverlässige Nachrichten so wohl von Russland überhaupt als auch von Livland, Ehstland und Ingermannland*. Jēna: 1794 
* *Ein Wort zur Vertheidigung des alten Glaubens, oder Darstellung einiger wichtigen, aus der Kantischen Philosophie geschöpften Gründe, welche einen gewissenhaften Prediger bewegen sollen, in seinem Lehrvortrag dem alten Glaubenssystem getreu zu bleiben*. 1799

### Fragmenti no Baltijas provinču apraksta

## Atsauces
Jazīdi

thumb|Aptuvenais jazīdu izplatības areāls
thumb|Lāliša
**Jazīdi** jeb **jezīdi** ir kurdu etnoreliģiska grupa Irākā, Nīnavas reģionā. Jazīdi dzīvo arī Sīrijas ziemeļos, Turcijas dienvidos, Armēnijā un Gruzijā. Jazīdu kopskaits ir no 250 000 līdz 500 000. Pēdējos gados viņus smagi ietekmējis Sīrijas pilsoņu karš un ISIL asiņainās represijas, kas īpaši vērtas pret jazīdiem. Tāpēc vairākus tūkstošus liela jazīdu kopiena sastopama arī Vācijā.

## Jazīdisms
Jazīdismam nav nekā kopēja ar islāma teoloģiju un rituāliem, un tas vairāk atgādina pirmsislāma persiešu zoroastrismu ar jūdaisma un kristietības elementiem. Jazīdi tic vienam Dievam, kurš pēc pasaules radīšanas uzticējis to septiņiem erceņģeļiem, varenākais no kuriem ir pāvu eņģelis. Arī Jēzus un Muhameds figurē jazīdu svētajos rakstos. Jazīdu svētos rakstus veido divas grāmatas *Mashaf-s Rash* un *Kitab-i Jilwa*. Sektas pretinieki parasti apvaino jazīdus sātana pielūgšanā, jo pāvs Tuvajos Austrumos bieži tiek saistīts ar Ibisu jeb Sātanu.

Jazīdu galvenais templis atrodas Šajkanas ciematā Irākā, kur atrodas Lālišas templis, kurā atrodas svētā šeiha Adī kapa vieta. Ticīgajiem jazīdiem vismaz vienreiz dzīvē jāveic svētceļojums uz šo templi.

Jazīdisma izcelsme ir neskaidra. Lai arī reliģijas nosaukums dažreiz tiek saistīts ar Umajādu kalifu Jazīdu ibn Muāviju, kurš valdīja no 680. līdz 683. gadam, jazīdi par savas reliģijas dibinātāju uzskata 12. gadsimta sūfiju šeihu Adī ibn Musāfiru, kas bija uzticīgs musulmanis, tāpēc arī šī versija nešķiet ticama. Jazīdi uzskata, ka esot cēlušies Basrā un laika gaitā pārcēlušies uz Irākas ziemeļiem, kur kļuvuši par daļu no kurdiem. Iespējams, ka nosaukums nāk no persiešu vārda *ized* — eņģelis, dievība. Jazīdi paši sev sauc par *dāsin* vai *davasīn*.

## Sabiedrība
Tradicionālā jazīdu sabiedrība dalījās divās daļās: *murīdos* jeb "parastajos cilvēkos" un *rūhānos*, reliģiskajā kārtā, kas baudīja pārējo cieņu. *Rūhāniem* aizliegts griezt matus un bārdu. Laulības starp šīm divām grupām vai murīda pāriešana reliģiskajā kārtā nav atļauta.

Jazīdi vēsturiski dzīvojuši Šajkanas apgabalā uz ziemeļiem no Mosulas, Sindžāras kalnu reģionā uz rietumiem no Mosulas, Dijarbakiras apkaimē Turcijā, Halebas apgabalā Sīrijā, kā arī Armēnijā un Gruzijā. 1922.—1924. gada Irākas tautas skaitīšana uzrādīja 26 257 jazīdus, kamēr Turcijas 1923. gada tautas skaitīšana uzrādīja 18 000 jazīdus. 1926. gada PSRS tautas skaitīšana uzrādīja 14 522 jazīdus.

## Atsauces
Florense Fostere Dženkinsa

thumb|150px|Florense Fostere Dženkinsa
**Florense Fostere Dženkinsa** (, dzimusi kā **Narcisa Florense Fostere** , mirusi ) bija amerikāņu dziedātāja-amatiere, soprāns. Dēvēta par pasaulē sliktāko operdziedātāju. Bijusi laba pianiste. Par viņas dzīves pēdējo posmu 2016. gadā uzņemta filma "Florense Fostere Dženkinsa" (2016) ar Merilu Strīpu titullomā.

## Atsauces

## Ārējās saites
* Florence Foster Jenkins *American National Biograph Online*
Melderupīte (Gaujas pieteka)

**Melderupīte** (arī **Krāčupīte**, **Merliņupīte**) ir Gaujas pieteka Smiltenes novadā. 

Izteka - uz austrumiem no Dārzciema. Tek rietumu virzienā. Ietek Gaujā pie Dārtas mājām. Upi šķērso autoceļš P23.

## Atsauces
Nina, Pretty Ballerina

***Nina, Pretty Ballerina*** ir Zviedrijas popmūzikas grupas ABBA dziesma no viņu 1973. gadā izdotā debijas albuma *[[Ring, Ring (albums)|Ring, Ring]]*. Dziesmas autori ir Bjērns Ulveuss un Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. *Nina, Pretty Ballerina* pirmo reizi tika ierakstīta 1972. gada 17. oktobrī, bet dziesmas autori nebija apmierināti ar ierakstu, tādēļ 2. novembrī dziesma tika ierakstīta vēlreiz. 1992. gadā intervijai grāmatai *ABBA: The Complete Recording Sessions* Benni Andešons atzina, ka dziesma nav viena no labākajām grupas daiļradē, bet bijis jautri to ierakstīt. Mākslinieks vēl piebilda, ka dziesmā ir viena daļa, kurā bijis jāspēlē sešpadsmitdaļnotis uz klavierēm, bet Benni nav spējis to izdarīt. Ieraksta inženieris Maikls Tretovs samazinājis magnētisko lenšu atskaņošanas ātrumu, lai ierakstītu to daļu, un vēlāk to paātrinājis atpakaļ.

1973. gadā dziesma tika izdota kā 7" vinila singls Austrijā un Francijā, lai popularizētu debijas albumu, vēlāk Filipīnās, lai popularizētu labāko dziesmu izlasi *[[The Best of ABBA]]*, un Kenijā. Katram no izdevumiem singla B-pusē bija cita dziesma. Dziesma sasniedza 8. vietu Austrijas singlu topā.

*Nina, Pretty Ballerina* tika izmantota kā *[[Sirius (sarunu šovs)|Sirius]]* sarunu šova vadītājas Linnas Semjuelas tituldziesma. Semjuela dziesmu atskaņoja tikai piektdienās, lai "atalgotu sevi par strādāšanu visu nedēļu *Sirius Radio* Ņujorkā".

## Dziesmu saraksti

# A. *Nina, Pretty Ballerina*
# B. *[[I Am Just a Girl]]*

# A. *Nina, Pretty Ballerina*
# B. *[[He Is Your Brother]]*

# A. *Nina, Pretty Ballerina*
# B. *[[So Long]]*

# A. *Nina, Pretty Ballerina*
# B. *[[Dance (While the Music Still Goes On)]]*

## Kaverversijas
* 1972. gadā dziesmu vācu valodā ierakstīja dziedātāja Lena Andešone. Tā kā gan Lena, gan ABBA sadarbojās ar *[[Polar]]* ierakstu kompāniju, Andešones versijā tika izmantota ABBA fonogramma.
* 1977. gadā dziesmu ierakstīja Honkongā dzimusī filipīniešu dziedātāja Rovena Korteza albumam *[[Sweet Fairy]]*.
* 1977. gadā vācu meiteņu grupa *[[Pretty Maid Company]]* izdeva savu dziesmas versiju kā singlu.

## Atsauces

## Ārējās saites
*
Skābputra

**Skābputra** ir tradicionāls latviešu graudu un skābpiena ēdiens — miežu putraimu putra ar rūgušpienu —, kas vasarā bijis galvenais pusdienu un launaga ēdiens un ņemts līdzi lauku darbos. Nogalē saukta arī par vienkārši piena putru, Salacgrīvā — putraimu putru, Mērsragā un Upesgrīvā — **kunkuļputru**, Ķesterciemā — šķidro putru, bet Dunikā — par **strebini**.

## Vēsture un gatavošana
Pirmās ziņas par skābputru 17. gadsimtā sniedza vācu literāts Rozins Lentilijs, kurš novēroja, ka tā bieži gatavota un ēsta Kurzemes zemnieku vidū: „Zemnieki pa lielākajai daļai pārtiek no viegli samaltas griķu putras, tad arī ar no miežu putras, abas vārītas ar pienu, parasti sarūgušu, viņu liek galdā koka traukos.” Pēc Lentilija neviens cits gan vairs nav minējis, ka skābputra būtu gatavota arī no griķiem.
Tad ar skābo krējumu aizdarītas skābputras recepte iekļauta 1796. gadā Jelgavā iespiestā Lestenes mācītāja Fridrihs Hazimirs Urbāns iesāktā un Jelgavas mācītāja un literāra Matiāsa Stobes pabeigtā pavārgrāmatā „Latviska pavāru grāmata muižas pavāriem par mācību visādus kungu ēdienus gārdi vārīt un sataisīt” (*Pawaru Grahmata, Muiſßas Pawareem par Mahzibu wiſſadas Kungu Ehdeenus gahrdi wahriht un ſataiſiht*):

19. gadsimta otrajā pusē Augusts Bīlenšteins sīki aprakstīja skābputras gatavošanu Dobeles apkaimē:

Dažviet, lai skābputru padarītu biezāku, kopā ar putraimiem ūdenī iebēra arī nedaudz rudzu miltu. Savukārt, 1846. gada kungu galda ēdienu receptē minēts, ka skābputras uzlabošanai putraimus ieteicams vārīt nevis ūdenī, bet gan pienā, kam pievienots sviests.

## Atsauces
Jūmas apgabals

thumb|200px|Arizonas štats. Jūmas apgabals (sarkanā krāsā)
**Jūmas apgabals** () ir apgabals ASV Arizonas štata dienvidrietumos. 2020. gadā tā iedzīvotāju skaits bija 202 881 cilvēks. Apgabala centrs ir Jūma. Jūmas apgabals ir norobežots ar Kolorādo upi dienvidrietumos un ar trim štatiem upes garumā: ASV Kalifornijas štatu un Meksikas Lejaskalifornijas un Sonoras štatiem.

## Atsauces
Vestindija

thumb|200px|Vestindija
**Vestindija** (,  — 'Rietumu Indija') ir vēsturisks Ziemeļamerikas Karību jūras un Atlantijas okeāna rietumu malas salu apzīmējums. Lielākās salu grupas ir Lielās Antiļu salas, Mazās Antiļu salas un Bahamu salas. Nosaukums ir pretējs Ostindijai — Austrumu Indijai, ar ko apzīmēja dienvidu un dienvidaustrumu Āzijas zemes.

## Skatīt arī

* Vestindijas Federācija

## Atsauces

## Ārējās saites
Rejnaldo Vera Gonsaless-Kevedo

**Rejnaldo Vera Gonsaless-Kevedo** (; dzimis  Uniona de Rejesā) ir Kubas starptautiskais lielmeistars šahā (1988).

## Biogrāfija
Pirmo panākumu starptautiskajā arēnā guvis 1977. gadā Insbrukā, kad ieņēmis 4. vietu Pasaules junioru šaha čempionātā U20 vecuma grupā. Daudzkārtējais Kubas šaha čempionātu dalībnieks un divkārtējais šo turnīru uzvarētājs (1997, 2001). Daudzu starptautisko šaha turnīru laureāts, tajā skaitā uzvarējis vai dalījis pirmo vietu turnīros Havanā (1980), Varnā (1986), Leonā (1996), Sansevastjanā (2007).

Pārstāvējis Kubas komandu lielākajos komandu šaha turnīros:
* Pasaules šaha olimpiādēs piedalījies 10 reizes (1980, 1984-1990, 1994-2002). Individuālajā vērtējumā izcīnījis zelta (1998) medaļu;
* Pasaules komandu šaha čempionātos piedalījies 4 reizes (1989-2001);
* Panamerikas komandu šaha čempionātos piedalījies 4 reizes (1987-2000). Komandu vērtējumā visos čempionātos izcīnījis zelta medaļas, bet individuālajā vērtējumā izcīnījis zelta (1991), sudraba (2000) un bronzas (1987) medaļas;
* Pasaules jauniešu komandu šaha čempionātos U26 vecuma piedalījies 2 reizes (1978-1980). Komandu vērtējumā izcīnījis bronzas (1978) medaļu.

Par panākumiem turnīros FIDE 1979. gadā Gonsalesam-Kevedo piešķīrusi starptautiskā meistara (IM), bet 1988. gadā - starptautiskā lielmeistara (GM) nosaukumu. 2007. gadā saņēmis arī par FIDE vecāko trenera nosaukumu.

## Atsauces

## Ārējās saites
Candidatus Liberibacter

***Candidatus'' ''Liberibacter*** ir gramnegatīvas baktērijas, augiem patogēna ģints, kuras sugas izraisa augu zaļēšanas slimības. Visas baktērijas inficē tikai augu floēmu. Nav izdevies iegūt baktēriju kultūras *[[in vitro]]*, taču *Candidatus* Liberibacter *asiaticus* celma genoms tika sekvencēts tieši no lapblusiņu izplatītājiem vai no saimniekaugiem izmantojot nākamās paaudzes sekvenci.

Pārstāvji:
* suga: *[[Liberibacter africanus]]* — izraisa citrusaugu zaļēšanas slimību citrusaugiem, izplata *[[Trioza erytreae]]*;
:* pasuga: *Liberibacter africanus* subsp. *capensis*
:* pasuga: *Liberibacter africanus* subsp. *clausenae*
:* pasuga: *Liberibacter africanus* subsp. *vepridis*
:* pasuga: *Liberibacter africanus* subsp. *zanthoxyli*
* suga: *[[Liberibacter americanus]]* — izraisa citrusaugu zaļēšanas slimību citrusaugiem, izplata *[[Diaphorina citri]]*;
* suga: *[[Liberibacter asiaticus]]* — izraisa citrusaugu zaļēšanas slimību citrusaugiem, izplata *Diaphorina citri*;
* suga: *[[Liberibacter crescens]]*
* suga: *[[Liberibacter europaeus]]* — izplata *[[Cacopsylla pyri]]*
* suga: *[[Liberibacter psyllaurous]]* — baktērijas ir izolētas no tomātiem un kartupeļiem, izplata *[[Bactericera cockerelli]]*;
* suga: *[[Liberibacter solanacearum]]* — izraisa zebru čipšu slimību kartupeļiem, izplata *Bactericera cockerelli*;
* suga: *[[Liberibacter brunswickensis]]* — izolētas no baklažāna, izplata *[[Acizzia solanicola]]*.

## Atsauces
Kleomeds

**Kleomeds** (*Cleomedes*) ir triecienkrāteris Mēness redzamajā pusē. Tas atrodas uz ziemeļiem no Krīžu jūras. Krāteris nodēvēts grieķu astronoma Kleomeda vārdā. Nosaukumu 1935. gadā apstiprinājusi Starptautiskā Astronomijas savienība.

Kleomeda krāteris izveidojies pirms apmēram 3,9 miljardiem gadu. Tā valnis ir stipri cietis no vēlākiem triecieniem, vaļņa dienviddaļa jau stipri nolīdzinājusies. Uz tās atrodas neliels krāteris Kleomeds C (Ø 14 km). Kopumā valnis virs krātera dibena paceļas  –  m augstumā. Krātera dibenu sedz izplūdusī bazalta lava. Nedaudz uz ziemeļrietumiem no krātera pamatnes centra paceļas vairākas virsotnes (augstākā ~ 1 km). Krātera ziemeļaustrumu daļā atrodas plaisa *Rima Cleomedes*, kas izveidojusies, atdziestot izplūdušajai lavai. 

Uz ziemeļrietumiem no krātera atrodas Tralless (Ø 44 km) (daļēji sedz Kleomeda valni), uz ziemeļiem – Burkharts (Ø 54 km), uz austrumiem – Delmots (Ø 32 km).

## Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Kleomeda krāterim. 
 

## Atsauces

## Ārējās saites
*
Endrū Muirs

**Endrū Muirs** (; dzimis  Glāzgovā) ir Lielbritānijas starptautiskais meistars šahā (1990), kas šaha turnīros pārstāv Skotiju. ICCF lielmeistars (1995).

## Biogrāfija
Ar šahu sācis nopietni aizrauties studiju laikā Glāzgovas Universitātē (1975–1979). 1976. gadā uzvarējis Britu studentu meistarsacīkstēs šahā, bet 1977. gadā bijis labākais Skotijas studentu meistarsacīkstēs šahā. 1977. gadā uzvarējis arī Skotijas šaha turnīrā *Scottish Open*, bet 1979. gadā Mančestrā uzvarējis šaha turnīrā *Manchester Open*. Daudzkārtējais Glāzgovas starptautiskā šaha turnīra *Glasgow Open* uzvarētājs (1982, 1984, 1991, 1995, 2008). 2007. gadā kļuvis par Skotijas šaha čempionāta uzvarētāju. Par panākumiem turnīros FIDE 1990. gadā Muiram piešķīrusi starptautiskā meistara (IM) nosaukumu.

Pārstāvējis Skotijas komandu lielākajos komandu šaha turnīros:
* Pasaules šaha olimpiādēs piedalījies 5 reizes (1984, 1990-1992, 1996-1998). Individuālajā vērtējumā izcīnījis zelta (1998) medaļu;
* Eiropas komandu šaha čempionātos piedalījies 12 reizes (1989-2015);
* Pasaules studentu šaha čempionātā piedalījies 1977. gadā;
* Pasaules jauniešu komandu šaha čempionātos U26 vecuma piedalījies 2 reizes (1980, 1983);
* Klāras Benediktas kausa izcīņās piedalījies 1979. gadā.

Pazīstams arī kā korespondencšaha turnīru dalībnieks, kuros piedalījies no 1982. līdz 1995. gadam. 1995. gadā kļuvis par starptautisko korespondencšaha lielmeistaru (GMC).

Pēdējos gados daudz laika velta savam aktuāra darbam un šaha turnīros piedalās retāk.

## Atsauces

## Ārējās saites
Johans Brēfers

**Johans Brēfers** (, 1616–1700) jeb **Johans Brēvers** () bija Zviedru Vidzemes vācu pedagogs un teologs. Rīgas akadēmiskās ģimnāzijas daiļrunības (retorikas) un vēstures  profesors (1643), vēlāk inspektors (1655) un teoloģijas profesors (1677), Rīgas superintendents (1690).

## Dzīvesgājums
Dzimis 1616. gada 11. martā Aislēbenē ierēdņa Johana Brēfera un viņa sievas Magadalēnas ģimenē.
Mācījās Aislēbenas ģimnāzijā, pēc pilsētas nopostīšanas Trīsdesmitgadu kara laikā 1634. gadā viņš devās pie radiniekiem uz Lībeku un tālāk uz Rīgu pie virsmācītāja Hermaņa Samsona, ar kura palīdzību viņš pabeidza mācības Rīgas akadēmiskajā ģimnāzijā. Ar Rīgas rātes stipendiju viņš studēja Mārburgas Universitātē (1639-1640), tad Helmštates un Braunšveigas universitātēs. Pēc atgriešanās Rīgā strādāja par Rīgas akadēmiskās ģimnāzijas retorikas un poēzijas profesoru (1643), vēlāk par ģimnāzijas inspektoru (1655) un Doma baznīcas diakonu (1656). 1655. gadā viņš izdeva iespiestu ģimnāzijas programmu un disputu sakopojumu.

Pēc 1656. gada Rīgas aplenkuma un pilsētas izpostīšanas kļuva par Rīgas Sv. Pētera baznīcas virsmācītāju (1658), vēlāk par ģimnāzijas teoloģijas profesoru (1677). 1690. gadā viņu iecēla par Vidzemes luteriskās baznīcas Rīgas superintendentu. 
Miris 1700. gada 12. maijā Rīgā. Viņa dēls bija tiesnesis Hermanis fon Brēverns (*Hermann von Brevern*).

## Darbi
* *Funebrem Livoniae Inprimis Rigae Metropolis Luctum* (latīniski, 1643)
* *Orationum, in rigensi athenaeo habitarum.* (1655)
* *Memoriam Reformationis, In Ecclesia Rigensi, Anno MDXXII.* (1680) 
* *De Testamentis Divinis. Dissertatio Theologica.* (latīniski)

## Atsauces
Odions Aihodže

**Odions Aihodže** (; dzimis 1971. gadā) ir Nigērijas starptautiskais meistars šahā.

## Biogrāfija
1997. gadā debitējis Nigērijas šaha izlases sastāvā Āfrikas komandu šaha čempionātā. 1998. gadā Tantā (Ēģipte) ierindojies otrā vietā Pasaules šaha čempiona nosaukuma izcīņas cikla Āfrikas zonas turnīrā.

Sekmīgi pārstāvējis Nigērijas komandu lielākajos komandu šaha turnīros:
* Pasaules šaha olimpiādēs piedalījies 3 reizes (1998, 2002, 2006). Individuālajā vērtējumā izcīnījis zelta (1998) medaļu, kas bijusi pirmā Nigērijas šahistu medaļa tāda līmeņa sacensībās;
* Āfrikas spēļu šaha komandu sacensībās piedalījies 2 reizes (2003-2007). Individuālajā vērtējumā izcīnījis zelta (2003) medaļu.

Savu 1998. gadā izcīnīto Pasaules šaha olimpiādes zelta medaļu dažādu birokrātisko sarežģījumu dēļ nekad nav saņēmis. Desmit gadus vēlāk, 2008. gadā Pasaules šaha olimpiādē Drēzdenē viņam tika pasniegta speciāla balva par godu savulaik izcīnītajai zelta medaļai.

## Atsauces

## Ārējās saites
Zaiceva (Pededzes pagasts)

**Zaiceva** ir ciems Alūksnes novada Pededzes pagastā. Atrodas pagasta centrālajā daļā 2 km no pagasta centra Pededzes, 27 km no novada centra Alūksnes un 228 km no Rīgas.

Apdzīvotā vieta atrodas autoceļu P40 un P42 krustojumā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Tālivalža iela

**Tālivalža iela** var būt:

* iela Rīgā;
* iela Jūrmalā;
* iela Olaines pagasta Jaunolainē;
* iela Valmieras pagasta Valmiermuižā.
Līga Ungure

**Līga Ungure** (dzimusi kā **Šterna**  Rīgā, arī **Aire**) ir Latvijas FIDE meistare šahā. FIDE starptautiskā tiesnese (2000). FIDE trenere (2013).

## Biogrāfija
Kopš 1970. gadu vidus ir viena no vadošajām Latvijas šahistēm. Daudzkārtējā Latvijas sieviešu šaha čempionātu dalībniece, kuros piedalījusies kopš 1974. gada. Lielāko panākumu šajos turnīros guvusi 2000. gadā, kad izcīnījusi trešo vietu. Regulāri piedalījusies Latvijas komandu šaha čempionātos, kuros 1978. gadā izcīnījusi uzvaru pie sieviešu galdiņa, bet gadu vēlāk bijusi labākā starp rezervistēm. 1976. gadā bijusi trešā Rīgas sieviešu šaha čempionātā.

Pārstāvējusi Latvijas komandu lielākajos komandu šaha turnīros:
* Pasaules šaha olimpiādēs, kurās piedalījusies 2 reizes (1998-2000);
* Eiropas komandu šaha čempionātā piedalījusies 2011. gadā;
* Pasaules senioru komandu šaha čempionātos piedalījusies 5 reizes (2014-2019).

1980. gadā beigusi Maskavas Valsts centrālo fiziskās kultūras institūtu šaha specializācijā. 2003. gadā beigusi Latvijas Universitātes izglītības zinātņu maģistratūru. Kopš 1985. gada strādā Rīgas Šaha skolā, bet kopš 1999. gada ir šīs skolas direktore. Pazīstamākā viņas kā treneres audzēkne ir starptautiskā meistare šahā Katrīna Šķiņķe (Amerika).

Latvijas Sporta izglītības iestāžu direktoru padomes un Latvijas Šaha federācijas valdes locekle.

Viņas dēls Edgars Ungurs arī ir šaha treneris.

## Vietas Latvijas šaha čempionātā
* 1974. gads — 7. vieta.
* 1977. gads — 12.-18. vieta.
* 1978. gads — 5.-9. vieta.
* 1979. gads — izstājusies pēc 5. kārtas.
* 1980. gads — 6. vieta.
* 1981. gads — 9. vieta.
* 1982. gads — 10.-11. vieta.
* 1983. gads — 11. vieta.
* 1985. gads — 8.-10. vieta.
* 1986. gads — 11.-12. vieta.
* 1987. gads — 7. vieta.
* 1988. gads — 10.-11. vieta.
* 1989. gads — 5. vieta.
* 1990. gads — 4.-5. vieta.
* 1991. gads — 12. vieta.
* 1992. gads — 8.-15. vieta.
* 1993. gads — 9. vieta.
* 1994. gads — 6. vieta.
* 1995. gads — 9.-10. vieta.
* 1996. gads — 6. vieta.
* 2000. gads — 3.-5. vieta.
* 2001. gads — 5.-6. vieta.
* 2012. gads — 8. vieta.
* 2013. gads — 8. vieta.
* 2014. gads — 5. vieta.
* 2015. gads — 9. vieta.
* 2016. gads — 6. vieta.
* 2017. gads — 5. vieta.
* 2018. gads — 5. vieta.
* 2019. gads — 7. vieta.
* 2021. gads — 5. vieta.

## Atsauces

## Literatūra
* Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

## Ārējās saites
Silciema iela

**Silciema iela** var būt:

* Silciema iela — iela Rīgā;
* Silciema iela — iela Allažu pagasta Egļupē;
* Silciema iela — iela Saulkrastu pagasta Silmalā.
Stērstu iela

**Stērstu iela** var būt:
* iela Rīgā;
* iela Carnikavas pagasta Kalngalē.

## Skatīt arī
* Mazā Stērstu iela
Telts iela

**Telts iela** var būt:

* Telts iela — iela Daugavpilī;
* Telts iela — iela Rīgā.

## Skatīt arī
* Telšu iela
Hokejs 1968. gada ziemas olimpiskajās spēlēs

**[[1968. gada ziemas olimpiskās spēles|1968. gada Saporo ziemas olimpisko spēļu]] sacensības [[Hokejs olimpiskajās spēlēs|hokejā]]** norisinājās no 1968. gada 6. līdz 17. februārim. Vienlaikus turnīrs bija arī 35. Pasaules čempionāts, kā arī 46. Eiropas čempionāts. 1968. gads bija pēdējā reize, kad Olimpiskais turnīrs vienlaikus bija Pasaules čempionāts. Olimpiskajām spēlēm kvalificējās arī Polijas un Itālijas izlase, taču turnīrā nepiedalījās.

## Medaļu kopvērtējums
### Tabula

## Vīriešu turnīrs
### Laureāti

### Kopvērtējuma tabula
Ekumenopole

[thumb|300px|Skats uz [Zemes pilsētu izgaismojumu naktī, norādot ģeogrāfiskās vietas, kas ir visaktīvāk urbanizētas.]]
**Ekumenopole** (no , *oikouménê* — 'pasaule' un , *pólis* — 'pilsēta', līdz ar to savienojumā veidojot apzīmējumu *pilsētas pasaule* jeb *pasaule, kuru veido viena vesela pilsēta*) ir hipotētisks koncepts, kurā visa apdzīvojamā pasaule jeb planēta ir ieskauta vienā nepārtrauktā pilsētā.

Ekumenopoles terminu 1967. gadā izgudroja grieķu pilsētas plānotājs Konstantinoss Doksiadis (*Constantinos Doxiadis*), lai tādējādi atveidotu konceptuālo ideju, ka tālākā nākotnē planētas urbanizācija liks pasaules lielākajām pilsētu aglomerācijām izplesties un apvienoties vienā nepārtrauktā globālā pilsētā.

Mūsdienās ekumenopoles koncepts vairāk tiek attēlots tieši zinātniskās fantastikas darbos un filmās, kur viena no populārākajām un atpazīstamākajām ekumenopolēm ir Korusantas planēta "Zvaigžņu karu" sāgas fantāziju galaktikā.

## Skatīt arī
* Metropole
* Korusanta
* Urbanizācija

## Atsauces

## Bibliogrāfija
* Dioxiades, K. *Ecumenopolis: The inevitable city of the future*. Norton, 1974. pp. 469.
Džakomo Leopardi

**Džakomo Leopardi** (; dzimis , miris ) bija 19. gadsimta sākuma itāļu dzejnieks un domātājs - pesimists. Piedzimstot un uzaugot ultrakonsevatīvās Pāvesta valsts nomales pilsētā un visu mūžu pavadījis Itālijā, tomēr spēja ietekmēt tālaika Eiropas aktuālo ideju attīstību. Daiļradi un uzskatus ietekmēja Leopardi veselības  un privātās dzīves problēmas, kā arī Itālijas sociālekonomiskais stāvoklis.

## Ārējās saites
* 
*
Kondorsē

**Kondorsē** (*Condorcet*) ir triecienkrāteris Mēness redzamajā pusē. Tas atrodas uz dienvidaustrumiem no Krīžu jūras. Krāteris nodēvēts franču filozofa marķīza de Kondorsē vārdā. Nosaukumu 1935. gadā apstiprinājusi Starptautiskā Astronomijas savienība.

Kondorsē krāteris izveidojies pirms apmēram 3,9 miljardiem gadu, tā valnis jau stipri erodējis. Krātera ziemeļrietumos uz vaļņa atrodas neliels krāteris Kondorsē Y (Ø 14 km). Kopumā valnis virs krātera dibena paceļas apmēram  m augstumā. Krātera dibens līdzens, to sedz izplūdusī bazalta lava. 

Uz ziemeļaustrumiem no krātera atrodas Hansens (Ø 41 km) un Alhazens (Ø 35 km), uz dienvidiem – Dubjago (Ø 48 km), uz dienvidrietumiem – Firmiks (Ø 57 km).

## Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Kondorsē krāterim. 
 

## Atsauces

## Ārējās saites
*